Sunt informații extrem de importante obținute de jurnaliștii Realitatea PLUS care ne spun că Executivul a dat undă verde unei ordonanțe prin care crește bugetul fondului de rezervă al Guvernului.
Asta înseamnă că toate instituțiile publice vor trebui să dea 10% din banii pe care nu i-au cheltuit înapoi către administrația centrală. Sumele strânse ar putea fi folosite mai apoi pentru cheltuieli cruciale, cum ar fi cele legate de pensii sau salarii.
De asemenea, banii ar putea fi utilizați și pentru a fi dați primăriilor. Statul are nevoie de sume importante pentru a asigura, de exemplu, plata pensiilor majorate, in condițiile in care in luna septembrie trebuie făcută recalcularea dosarelor de pensie.